संघीयता सुदृढीकरणका लागि सार्थक पहल : RajdhaniDaily.com
Home बिचार संघीयता सुदृढीकरणका लागि सार्थक पहल
संघीय मामिला तथा सामान्य प्रशासन मन्त्रालयले संघीय शासन प्रणालीको चुनौती समाधानका लागि १० वर्षीय रणनीतिक योजना निर्माणको गृहकार्य थालेर निकै सकारात्मक कार्य गरेको छ ।
दशकौंदेखि कुरिरहेको मेलम्चीको खानेपानी काठमाडौंमा आएको सुखद अवसरसँगै ल्याउन लागिएको १० वर्षीय रणनीतिक योजनाले जनतामा थप आशा सिर्जना गरेको छ । यो रणनीतिक योजनाको उद्देश्य भनेको हालसम्म भएगरेका विकास निर्माणका लाभहरू एकीकृत रूपमा जनताका घरदैलोसम्म पु¥याउने रहेको छ । यसै उद्देश्यअनुरूप यसको खाका र कार्यक्रम तय गरिएको छ । देशमा हाल सम्भव भएका स्थानबाट सुरु गरी देशका कुनाकुनामा रहेका जनताका आगनमा यसको लाभ वा सेवासुविधा पु¥याइने भएको छ । हाल मन्त्रालयले यसका लागि स्पष्ट रणनीतिक योजनाको खाका, दीर्घकालीन सोच, रणनीति तथा कार्यनीति चरण तथा ती चरण पूरा गर्न उपयुक्त क्रियाकलापसमेत निर्धारण गरिसकेको छ । सुरुका चरणमा मन्त्रालयले संघीय शासन प्रणालीका सबल र दुर्बल पक्षको अध्ययन र अनुसन्धान गर्दै नेपाली विशिष्टतामा यसको सापेक्षिक कार्यान्वयनमा जोड दिएको देखिन्छ । यो नेपालमा भर्खरै मात्र कार्यान्वयनमा गएको संघीय व्यवस्थाका लागि उत्तम उपाय र सोच पनि हो ।
हामीकहाँ नयाँ सपना, योजना र खाका त ल्याइने तर त्यसका बारेमा विविधखाले बुझाइ रहने हुनाले कार्यान्वयनमा निकै ठूला बाधा व्यवधान उत्पन्न हुने गर्छ । हाल नेपालमा पनि यस्तै चुनौतीका रूपमा खडा भएका संघीयतासम्बन्धी बुझाइ र कार्यान्वयनमा देखिएका समस्या समाधानमा एकैखाले धारणा बनाउन मन्त्रालयले लिएको पहल निकै अग्रगामी र निर्देशक प्रकृतिको छ । यसले बुझाइमा एकरूपता ल्याउन सकेछ भने संघीय शासन प्रणालीलाई सन्तुलित, मितव्ययी, पारदर्शी, जवाफदेही र सदाचारी बनाउन ठूलो मद्दत मिल्ने देखिएको छ । यसमा राज्यका अन्तरसम्बन्धित निकाय, विभाग तथा संघसंसथाबीच एकीकृत पहल जारी राखिनेछ ।
संघीय मामिला तथा सामान्य प्रशासनसम्बन्धी मामिलामा अन्तरसरकार सम्बन्ध, वित्तीय संघीयता र आत्मनिर्भर स्थानीय तह, क्षमतावान् स्थानीय तह, संघीय एकाइबीच अधिकार, जिम्मेवारी र उत्तरदायित्वको स्पष्टता, संघीय संरचनामा लोकतन्त्रको लाभको समन्यायिक वितरण, सार्वजनिक प्रशासनमा नागरिकको स्थानलगायतका कुरामा सजीव अन्तत्र्रिmयात्मक र अन्तरसमन्वयात्मकतामा जोड दिइनेछ । यसको एक मात्र लक्ष्य र उद्देश्य भनेको सबल संघीयताको परिकल्पनालाई साकार पार्नु रहेको देखिन्छ ।
मन्त्रालयले तयार पारेको सुुस्पष्ट मार्गचित्र, त्यसअनुरूपको रणनीतिक योजनाले यही कुरालाई स्पष्ट पार्छ । यसअन्तर्गत संघीयता कार्यान्वयन सहजीकरण र सार्वजनिक सेवामा मानव संसाधन व्यवस्थापनको सुनिश्चिततालाई उत्तिकै जोड दिइएको छ । यसबाट स्थानीय पूर्वाधार विकासमा सहजीकरण हुनुका साथै सेवाप्रवाह र सुशासनमा बल पुग्ने देखिएको छ ।
निर्मित अवधारणा, नीति, योजना र कार्यक्रम जतिसुकै राम्रा भए पनि यसको युक्तियुक्त कार्यान्वयनका लागि दक्ष जनशक्तिको पहिचान, त्यसको उचित व्यवस्थापन र निरन्तर निर्देशन, अनुगमन, मूल्यांकन तथा जनस्तरबाटै सुझाव र सल्लाह पनि उत्तिकै जरुरी छ । यसका लागि सक्षम स्थानीय तह, अन्तरसरकार समन्वय, सरल, सक्षम, उत्प्रेरित, प्रतिस्पर्धी व्यावसायिक कर्मचारीतन्त्र व्यवस्थापनमा जोड दिइनुपर्छ । यसले मात्र दिगो स्थानीय पूर्वाधार विकास, नागरिकमैत्री सेवाप्रवाह, अनुसन्धान र विकास, सुशासन तथा सामाजिक समावेशीकरणलाई उचित सम्बोधन र प्रवद्र्धन गर्नेछ ।
प्रदेश ५ राजधानी समाचारदाता - November 5, 2020 0
बागलुङ । कोरोना संक्रमण रोकथामको लागि हरेक नागरिकलाई आफ्नो जिम्मेवारी बोध गराउन बागलुङमा 'कोरोना महामारी, मेरो जिम्मेवारी' विषयमा नागरिकलाई सपथ ग्रहण गराउन थालिएको छ...